Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2094

b) A mesterképzési szakon végzettek alkalmasak: - az alapjogok megértésére, és annak logikai rendszerén alapuló szabályozás előkészítésre, - a minőségirányítási standardok alkalmazására, minőségirányítási folyamatok megszervezésére, lebonyolítására és ellenőrzésére, - a vállalatok hatékony stratégiai szervezésére, - a munkaügyi és szociális igazgatási rendszer fontosabb informatikai programjainak alkalmazására, - mind a szociális, mind a munkaügyi szakigazgatás erősségeinek és hiányosságainak felismerésére, szervezeti összekapcsolódások átlátására és a szervezeti elméleti tudás magabiztos gyakorlati alkalmazására, - az EU szociálpolitikájának részletszabályainak komplex rendszerű áttekintésére, bírósági esetjog ismeretére és alkalmazására, valamint az ellátásokhoz kapcsolható formanyomtatványok használatára, - a szakhoz kötődő migrációs szabályok alkalmazására és e témakörhöz tartozó tanácsadásra, - a munkanélküliség kezelését szolgáló rendszer átfogó ismeretére, a kapcsolódó gyakorlati ismeretek alkalmazására, - munkahelyi egészség- és biztonságvédelem gyakorlati kialakítására, a kockázatok felismerésére és elhárítására. - a szakirányokhoz kapcsolódó pénzügyi és adójogi ismeretek gyakorlati használatára, - egyenlő bánásmód hazai és nemzetközi bírói esetjogának elemző, kritikai alkalmazására; továbbá ba) munkaügyi kapcsolatok szakirányon: - a konfliktuskezelő módszerek alkalmazására, - az emberi erőforrás menedzsment, a minőségbiztosítás területén, valamint munkaügyi, személyügyi kutatási feladatok ellátására, az eredmények nemzetközi és hazai szakmai fórumokon történő prezentálására és közlésére, - a munkaügyi kapcsolatokkal foglalkozó szakirodalomban történő megfelelő tájékozódásra, annak értő és kritikai feldolgozására, - a munkaügyi kapcsolatok folyamataiban tervező, szervező, elemző, értékelő munkakörökben való tevékenységre, - a foglalkoztatással összefüggő szabályok adaptálására és alkotó továbbfejlesztésére, - a munkahelyi belső szabályzatok kialakításában, a munkaügyi nyilvántartások megalkotásában, vezetésében való aktív részvételre, - a munkaügyi kapcsolatok és a személyügyi feladatok menedzselésére, - munkajogi jogalkalmazásra és tanácsadásra. bb) társadalombiztosítási igazgatási szakirányon: - a társadalombiztosítási, illetve a szociális ellátásokkal kapcsolatos ügyintézés szervezésére, irányítására, - a munkavégzéshez kapcsolódó vezetői, irányítói, kommunikációs és konfliktuskezelő módszerek alkalmazására, - a társadalombiztosítással kapcsolatos adatok, adatsorok feldolgozására, értékelésére, az eredmények prezentálására és közlésére, - a társadalombiztosítással foglalkozó szak- és jogirodalomban történő megfelelő tájékozódásra, annak értő alkalmazására, - az egészségbiztosítás, a nyugdíjbiztosítás, a balesetbiztosítás, a családtámogatási- és munkanélküli ellátórendszer, a humán magánbiztosítás és az egyéb szociális ellátórendszerek működtetésével és finanszírozásával kapcsolatos feladatok megtervezésére, megszervezésére és menedzselésére, - a társadalombiztosítással összefüggő szabályok adaptálására és alkotó továbbfejlesztésére, - magyar, nemzetközi és európai uniós szociális jogi normák és bírói gyakorlat alkalmazására.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes